पुलिस की कारर्वाई से बचने के लिये कई गांवों में लोग घर छोड़कर चले भी गए हैं। उनमें से कुछ वापस लौटे हैं। एक ऐसे ही युवक से हमारी मुलाकात खूंटी में हुई जिसने बताया कि लोगों के दिमाग में यह बात है कि हिंसा फिर कभी भी भड़क सकती है और उन्हें गांव छोड़ना पड़ेगा। यानी पुलिस और सरकार भले आदिवासियों को अपनी ओर लाने और अतिवादियों से दूर करने का दावा कर रही हो लेकिन सरकार और लोगों के बीच अविश्वास की खाई चौड़ी हो रही है।